b'\n_START_ARTICLE_\nNagoja\n_START_SECTION_\nZgodovina\n_START_PARAGRAPH_\nNaselje je nastalo v srednjem veku in je slu\xc5\xbeilo kot sede\xc5\xbe plemi\xc5\xa1ke rodbine Imagava, dokler ni obmo\xc4\x8dja zavzel Oda Nobunaga. Rodbina Ovari, del \xc5\xa1ogunata Tokugava, je tam v za\xc4\x8detku 17. stoletja zgradila mestni grad. Po obnovi Meid\xc5\xbei je Nagoja obdr\xc5\xbeala status trgovskega sredi\xc5\xa1\xc4\x8da._NEWLINE_V za\xc4\x8detku 1907 je vlada Nagojo odprla za mednarodno trgovino. Mesto je uni\xc4\x8dilo zavezni\xc5\xa1ko bombardiranje med drugo svetovno vojno, po njej pa je bilo obnovljeno v modernem slogu. Grad so ponovno postavili leta 1959. Po vojni se je za\xc4\x8dela hitra industrializacija, predvsem na ra\xc4\x8dun ugodnega naravnega pristani\xc5\xa1\xc4\x8da, sredi\xc5\xa1\xc4\x8dne lege in dostopnosti hidroenergije.'